১০০ দিনের কাজে কেন্দ্রের চিঠি, কাগজ ছিঁড়ে প্রতিবাদ মুখ‍্যমন্ত্রীর

ওয়েব ডেস্ক: মঙ্গলবার কোচবিহারে রাসমেলা ময়দান থেকে এসআইআর থেকে ১০০ দিনের কাজ (100 days work), একাধিক বিষয়ে কেন্দ্রকে তোপ মমতার৷ ‘১০০ দিনের কাজের টাকা দেওয়ার আমরাই দেব’, কেন্দ্রের চিঠি ছিঁড়ে প্রতিবাদ জানালেন মুখ্যমন্ত্রী মমতা বন্দ্যোপাধ্যায় (Mamata Banerjee)। পাশাপাশি বিহারের ভোট কেনা নিয়েও কেন্দ্রকে বিঁধলেন মুখ্যমন্ত্রী৷

কেন্দ্রের নয়া শ্রম কোড (New Labour Codes) রাজ্যে লাগু হবে না, তা আগেই জানিয়েছিলেন মুখ্যমন্ত্রী। এবার রাজ্যের হাতে এসে পৌঁছেছে শ্রম সংক্রান্ত সেই আইনের প্রতিলিপি। সেখানে ১০০ দিনের কাজে টাকা দেওয়ার ক্ষেত্রে নয়া ‘শর্ত’ দেওয়া হয়েছে। সেসব শর্ত ‘অসম্মানজনক’ বলে অ্যাখ্যা দিয়ে কোচবিহারের প্রকাশ্য জনসভা থেকে এই সংক্রান্ত কাগজ ছিঁড়ে ফেললেন তৃণমূল সুপ্রিমো মমতা।মুখ্যমন্ত্রীর কথায়, কেন্দ্রের নতুন লেবার কোড নিয়ে তিন, চারদিন আগে একটা নোটিস পাঠিয়েছে আমাদের। ১০০ দিনের কাজের টাকা দিতে নতুন শর্ত চাপিয়েছে। আমার এসব শর্ত মানি না, মানব না। এটা অসম্মানের। এই আমি কাগজ ছিঁড়ে ফেলে দিলাম। এটা কেন্দ্রের কোনও নোটিস নয়, এটা আমার কাছে থাকা কাগজ।”

আরও পড়ুন: মোদির মুখে ‘বঙ্কিমদা’, চাঁচাছোলা আক্রমণ মমতার

এদিন কোচবিহারে জনসভা থেকে মমতা বলেন, ১০০ দিনের কাজ বন্ধ করে দিয়েছে। কাজ করি আমরা, ভোট নেয় ওরা। আমরা বহু বন্ধ চা বাগান খুলেছি। ওরা দিল্লিতে আমাদের প্রতিনিধিদের অসম্মান করেছে। ১০০ দিনের প্রকল্পের জন্যে প্রতিনিধি দিল্লি গিয়েছিল। রিভিউ করার নামে ১৮৬টি টিম ওরা পাঠিয়েছে রাজ্যে। ভোটের আগে ১০০ দিনের কাজের টাকা দিতে পারে। ২ মাসের মধ্যে কাজ করা সম্ভব নয়। ওরা বলবে কাজ করতে পারেনি। বাংলা কোনওদিন মাথানত করেনি এবং করবেও না। বাংলা মাথা উঁচু করে চলে। তিনি বলেন, আমরা আবার ক্ষমতায় আসব। তোমাদের ভিক্ষে চাই না। আমরা নিজের পায়ে দাঁড়াতে জানি। ১০০ দিনের কাজের টাকা আমরাই দেবো।

দেশের বিভিন্ন রাজ্যের ৪৪টি আলাদা আলাদা শ্রম আইনকে সংগঠিত করে নয়া চারটি শ্রম কোড চালুর প্রস্তাব দেওয়া হয়েছিল নতুন শ্রম আইনে। নভেম্বর থেকে সেই শ্রম আইন কার্যকর হয়ে যায়। তবে নতুন কোড লাগু হবে কি না, তা নিয়ে রাজ্য সরকারের সিদ্ধান্তের উপর নির্ভর করবে। তৃণমূল সুপ্রিমো বলেন, একই পদে আলাদা আলাদা রাজ্যে আলাদা বেতন কাঠামো, একই সংস্থায় কাজ করেও আলাদা পারিশ্রমিক রাজ্যভিত্তিতে শ্রমের পরিমাণ। শ্রমিকদের নিরাপত্তায় পৃথক বিধি। এসব জটিলতা কাটাতে চলতি বছরের নতুন শ্রম আইনের প্রস্তাব পাশ করেছিল কেন্দ্রের নরেন্দ্র মোদি সরকার।

দেখুন ভিডিও