১০০ দিনের বকেয়া মামলার নিষ্পত্তি চেয়ে হাইকোর্টে রাজ্য

কলকাতা: শীর্ষ আদালতে একশো দিনের কাজের মামলায় বড় জয় পেয়েছে রাজ্য। এই মামলাতেই আরও একবার হাইকোর্টের দ্বারস্থ রাজ্য। সুপ্রিম কোর্টের (Supreme Court) নির্দেশের পরেও আরও বেশ কিছু অভিযোগ নিয়ে ১০০ দিনের কাজ (100 Days Work) সংক্রান্ত মামলা বিচারাধীন রয়েছে কলকাতা হাইকোর্টে (Calcutta High Court)। সেই মামলাগুলি দ্রুত শুনানির আবেদন জানিয়ে ভারপ্রাপ্ত প্রধান বিচারপতি সুজয় পালের ডিভিশন বেঞ্চের দৃষ্টি আকর্ষণ। ৭ নভেম্বর মামলার শুনানির।

প্রায় চার বছরের অপেক্ষার পর অবশেষে রাজ্যে ফের চালু হতে চলেছে কেন্দ্রীয় প্রকল্প‘একশো দিনের কাজ’। এই মামলার আরও কিছু অমীমাংসিত অভিযোগের দ্রুত নিষ্পত্তি চেয়ে ফের কলকাতা হাইকোর্টের দ্বারস্থ হয়েছে রাজ্য। আদালত সূত্রের খবর, সুপ্রিম কোর্টের নির্দেশের পরও কলকাতা হাইকোর্টে বিচারাধীন রয়েছে ১০০ দিনের কাজ সংক্রান্ত একাধিক মামলা। মঙ্গলবার এই মামলাগুলির দ্রুত নিষ্পত্তি চেয়ে হাইকোর্টের ভারপ্রাপ্ত প্রধান বিচারপতি সুজয় পাল এবং বিচারপতি স্মিতা দাস দে-র বেঞ্চে দৃষ্টি আকর্ষণ করেছে রাজ্য। আগামী ৭ নভেম্বর মামলার শুনানি হবে বলে জানা গিয়েছে।

আরও পড়ুন: দাপট শুরু ‘মন্থা’র, ফুঁসছে সমুদ্র, বাংলায় কী হবে?

গত তিন বছর ধরে ১০০ দিনের কাজ বন্ধ হয়ে রয়েছে। বয়েকা নিয়ে বারবার সরব হয়েছে বাংলার শাসকদল তৃণমূল। এই প্রকল্পে দুর্নীতির অভিযোগ তুলে প্রয়োজনীয় টাকা কেন্দ্রীয় সরকার আটকে দিয়েছিল। দিল্লিতে ধরনা অবস্থানে বসেছিলেন তৃণমূলের সর্ব ভারতীয় সাধারণ সম্পাদক অভিষেক বন্দ্যোপাধ্যায়। সংসদেও ঝড় তুলেছিলেন। আসন্ন বিধানসভা নির্বাচনের আগেই ১০০ দিনের কাজের বকেয়া নিয়ে হাইকোর্টের রায় বহাল রাখল সুপ্রিম কোর্ট। সোমবার বিচারপতি বিক্রম নাথ এবং বিচারপতি সন্দীপ মেহতার বেঞ্চ কেন্দ্রের আর্জি খারিজ করে দিয়ে হাইকোর্টের রায় বহাল থাকার কথা জানায়।

অন্য খবর দেখুন